open-index/open-wikipedia-markdown huggingface dataset:
Fraates II van Partië

**Fraates II** (Parties: , *Frahāt*) was van 132 tot 127&nbsp;v.C. die Arsakidiese koning van die Partiese Ryk. Hy was die seun en opvolger van Mitridates I. 

Omdat hy so jonk was toe hy koning word, het sy ma, Rinnu, aanvanklik namens hom regeer. Sy kort bewind word hoofsaaklik gekenmerk deur oorlog met die Griekse Seleukidiese Ryk, met koning Antiochus VII wat in 130 probeer het om grondgebied terug te wen wat hy aan Fraates se pa afgestaan het. Hoewel hy aanvanklik nie goed gedoen het nie, het Fraates II die opperhand gekry en die Seleukidiese magte verslaan. Antiochus VII self is in 129 in die gevegte dood of het selfmoord gepleeg. 

Hy het die nomadiese Skitiërs gevra om hom teen Antiochus te help maar hulle het te laat op die slagveld verskyn en hy het toe geweier om hulle te betaal, Toe het hulle sy koninkryk in die as gelê en hom gedood. 
Hy is opgevolg deur sy oom Artabanus I.

## Skakels
Artabanus I van Partië

**Artabanus I** (Parties: , *Ardawān*), soms verkeerdelik Artabanus II genoem, was van 127 tot 124/'23&nbsp;v.C. vir 'n kort rukkie die Arsakidiese koning van die Partiese Ryk. (Die tyd van sy bewind word betwis.) 

Sy kort bewind is beëindig toe hy in die ooste in 'n geveg teen die Yuezhi sterf. Hy is opgevolg deur sy seun Mitridates II. 

## Verwysings
## Bronne
*
* 
* .
* 

## Skakels
Mitridates II van Partië

**Mitridates II** (Parties: , *Mihrdāt*) was van 124 tot 91&nbsp;v.C. die Arsakidiese koning van die Partiese Ryk. Hy was ook bekend as **Mitridates die Grote**, een van die grootste leiers van sy dinastie.

Mitridates II is gekroon ná die skielike dood van sy voorganger, Artabanus I. Die ryk was aan die agteruitgaan weens militêre druk in die ooste én weste. Mitridates II het die situasie in Mesopotamië vinnig gestabiliseer deur 'n bondgenootskap met Charakene; hy het ook die invallende Koninkryk Elymais en die Arabiere gekeer wat Babilonië voortdurend geplunder het. Mitridates II was die eerste Partiese koning wat sy heerskappy uitgebrei het tot in die Kaukasus, waar die koninkryke Iberië, Armenië en moontlik Kaukasiese Albanië gou vasalstate geword het. 

In 114/'13&nbsp;v.C. het hy Dura-Europos in Sirië van die Seleukiede afgeneem en teen 95&nbsp;v.C. het die Noord-Mesopotamiese koninkryke Adiabene, Kordiene en Osroene sy mag erken. Onder Mitridates&nbsp;II het Partië vir die eerste keer diplomatieke bande met die Romeinse Republiek en die Han-dinastie van China aangeknoop.

Hy was vasbeslote om klem te lê op die Partiese Ryk se bande met die Irannese Achaemenidiese Ryk. Hy het hom op muntstukke met 'n Irannese tiara laat uitbeeld, in teenstelling met die Hellenistiese kopband van sy voorgangers. Hy het ook die omfalos op die keersy van munte laat aanbring.

## Skakels
Orodes I van Partië

**Orodes I** (ook gespel **Urud I**; Parties: , *Wērōd/Urūd*), was van 80 tot 75&nbsp;v.C. die Arsakidiese koning van die Partiese Ryk. Hy was die seun en erfgenaam van Gotarzes I. Sy bewind is redelik onduidelik. Sy troon is dalk in 87-80&nbsp;v.C. oorgeneem deur sy oom Mitridates III, maar min geleerdes steun dit. Hy het in 78&nbsp;v.C. Partiese heerskappy in Elymais hervestig nadat dit sedert 81/80&nbsp;v.C. onafhanklik was. 

Orodes I moes later sy troon afstaan aan die bejaarde Partiese prins Sinatrukes, wat tot 'n ander tak van die koninklike Arsakidiese familie behoort het.

## Skakels
Sinatrukes van Partië

**Sinatrukes** was van 75 tot 69&nbsp;v.C. koning van die Partiese Ryk. Hy was vermoedelik die seun van die Partiese heerser Mitridates&nbsp;I (bewind: 171-132 v.C.). Sinatrukes is deur sy seun Fraates&nbsp;III opgevolg.

Die Partiese Ryk het sedert die dood van Mitridates&nbsp;II begin verval. Die gesag van die koning het afgeneem en grondgebied is aan die bure afgestaan. Sinatrukes het die situasie uitgebuit en saam met die Saka, by wie hy gewoon het, die troon omstreeks 75&nbsp;v.C. oorgeneem toe hy 80 jaar oud was. Dié tak van die Arsakiede is deur die moderne historikus Marek Jan Olbrycht die "Sinatrukiede" gedoop; hulle het tot in 12&nbsp;n.C. oor die ryk regeer.

Sinatrukes is in 69&nbsp;v.C. dood en is opgevolg deur sy seun Fraates&nbsp;III. 

## Verwysings
## Bronne
* 
* 
* 
* 
* 

## Skakels
Hagar Brown

[duimnael|Die *Stolperstein* wat vir Hagar Brown aangebring in voor Marburgerstraße 9, [Frankfurt am Main ]]
**Hagar Martin Brown** (14 Oktober 1889 tot 3 Junie 1940) ontvoeringsslagoffer, taxi-eienaar en slagoffer van die Duitse Nazi-bewind se mediese eksperimente. Brown is een van slegs vier swart Duitsers waarvoor daar herdenkingsstene, bekend as *Stolperstein* (Engels: *stumbling stone*, Afrikaans  struikelsteen) aangebring is voor Marburgerstraße 9, Frankfurt am Main waar hy gewoon het tydens sy arrestasie. Daar is reeds meer as 75 000 *Stolpersteine* ter herdenking van Nazi-slagoffers in Duitsland aangebring. Hy is sover bekend die enigste voormalige Suid-Afrikaner waarvoor een aangebring is. 

## Lewensloop
Volgens beskikbare Duitse rekords word Brown as gebore in Kaapstad,  Kaapkolonie aangedui. Daar is ook verwysings na hom as komende van Liberië. Hy is nietemin in 1901 deur ‘n ryk bankier van Berlyn na Duitsland geneem teen sy wil. "Destyds is dit deur die aristokrate as elegant beskou om 'n Moor in diens te hê," het die toekomstige vrou Paula gesê. Twee jaar later het die bankier moeg geword vir sy “gelukbringer” en hom op straat gesit. Brown reis daarna na Hesse, waar hy later as chauffeur vir welgestelde gesinne werk. Paula, wat in Bisses in die noorde van Hesse gebore is, ontmoet Hagar Brown in 1923 in 'n restaurant in Frankfurt. Hulle trou in 1926 en het twee dogters, Hortense, gebore op 3 September 1926 en Lotte / Bijou, gebore op 5 Desember 1928. Die twee het die Sophia-skool in Bockenheim bygewoon. Hy het 'n taxi besigheid begin.

In 1936 word Brown en sy twee dogters gelys in die “Gekleurdes kaartstelsel” van die NSDAP se Rassepolitieke Kantoor vir 'Negers en Mulatto's' met die nommers 24 tot 26. Gedurende 1939 word Brown na 'n polisiestasie geneem en ernstig aangerand. Nazi-dokters het daarna hom gebruik om 'n chemikalie te toets. Dit het hom verlam. “Hulle het hom vier uur by hulle gehad, maar dit was genoeg om hom die res van sy lewe in die hospitaal te hou - dit was 'n jaar,” het Paula Brown gesê. Hy is in Junie 1940 dood. Na die oorlog is sy graf na die "eredeel" van die Frankfurtse begraafplaas (*Gewann* I, M 2 42) verskuif ter erkenning van sy vervolging deur die Nazi's.

## Verwysings
Reservoir

'n **Reservoir** (; uit Frans *réservoir*) is meestal 'n vergrote natuurlike of kunsmatige meer wat gemaak is met behulp van 'n dam om vars water op te gaar en te stoor.

Reservoirs kan op verskillende maniere geskep word, insluitend die onderbreking van 'n waterloop wat 'n bestaande watermassa afvoer om 'n opdamming daarin te vorm, deur opgrawings, of die bou van 'n aantal keermure of damme.

Gedefinieer as 'n stoorplek vir vloeistowwe, kan reservoirs water of gasse bevat, insluitend koolwaterstowwe. Tenkreservoirs stoor dit in tenks op grondvlak, verhewe of begrawe. Die meeste ondergrondse reservoirs word gebruik om vloeistowwe, hoofsaaklik water of petroleum, onder die grond te stoor.

## Bronne 
* *Capel Celyn, Ten Years of Destruction: 1955–1965*, Thomas E., Cyhoeddiadau Barddas & Gwynedd Council, 2007, .
* Construction of Hoover Dam: a historic account prepared in cooperation with the Department of the Interior. KC Publications. 1976. .
* Smith, S. et al. (2006) *Water: the vital resource*, 2nd edition, Milton Keynes, The Open University.
Fraates III van Partië

**Fraates III** (Parties: , *Frahāt*), was van 69 tot 57&nbsp;v.C. die Arsakidiese koning van konings van die Partiese Ryk. Hy was die seun en opvolger van Sinatrukes.

Toe Fraates&nbsp;III die troon bestyg, kon sy ryk nie meer as die oorheersende mag in die Nabye Ooste beskou word nie vanweë die opkoms van die Koninkryk Armenië onder Tigranes die Grote, of Ouere, en die Koninkryk Pontus onder sy bondgenoot Mitridates&nbsp;VI Eupator. Fraates&nbsp;III se bewind word dus gekenmerk seur sy pogings om sy ryk te herstel tot sy vorige posisie. 

Wes van sy ryk was die gebied in 'n oorlog betrokke. Tigranes en Mitridates&nbsp;VI het 'n beroep op hom gedoen om saam met hulle teen die Romeinse Republiek te veg; die Romeine het hom weer probeer oorreed om aan hulle kant te veg. Fraates het oënskynlik beloftes aan albei kante gedoen, maar passief gebly. Hy het gewag vir die uitslag van die oorlog sodat hy dit vir die Parters kon uitbuit.

Tigranes die Jongere, seun van Tgranes die Ouere en skoonseun van Fraates&nbsp;III, het in 65&nbsp;v.C. saam met Fraates teen sy pa geveg, maar is eindelik deur sy pa verslaan; hy het Fraates verlaat en by die Romeinse bevelvoerder Pompeius aangesluit. 

Begin 64&nbsp;v.C., terwyl Pompeius op sy ekspedisie teen Mitridates&nbsp;VI gefokus het, het Fraates Armenië binnegeval. Hy het eindelik 'n ooreenkoms met Pompeius en Tigranes aangegaan; Mesopotamië en Adiabene is bevestig as Partiese gebiede, terwyl Kordiene as Romeins bevestig is. 'n Vredesooreenkoms is ook aangegaan tussen Fraates en Tigranes.

Omstreeks 57&nbsp;n.C. is Fraates&nbsp;III deur sy twee seuns, Orodes&nbsp;II en Mitridates&nbsp;IV vermoor en laasgenoemde het koning geword. 'n Burgeroorlog tussen die broers het gou uitgebreek, 'n stryd wat Orodes&nbsp;II gewen het.

## Verwysings
## Bronne
* 
* 
* 
* 

## Skakels
Syringodea longituba

***Syringodea longituba*** is 'n meerjarige blomplant en geofiet wat tot die genus *Syringodea* behoort en deel is van die fynbos en Sukkulente Karoo. Die spesie is endemies aan die Noord-Kaap en die Wes-Kaap. Die plant kom vanaf die Bokkeveldeskarp en Hantam-Karoo suidwaarts tot by Malmesbury en Riversdale voor. Die plant word bedreig deur gewasverbouing op die Roggeveldeskarp en laeland in die Wes-Kaap.

## Galery 

Syringodea longituba 15514224.jpg

## Bronnelys 
* REDLIST Sanbi
* Plants of the World Online
* Pacificbulb society
Mitridates IV van Partië

**Mitridates IV** (Parties:  *Mihrdāt*) was van 57 tot 54&nbsp;v.C. die Arsakidiese koning van konings van die Partiese Ryk. Hy was die seun en opvolger van Fraates III. 

Mitridates IV se bewind is gekenmerk deur 'n dinastiese stryd teen sy jonger broer, Orodes II, saam met wie hy Fraates III vermoor het. Orodes het eindelik die burgeroorlog gewen, Mitridates IV laat teregstel en hom opgevolg.

## Skakels
Fraates IV van Partië

**Fraates IV** (Parties:  *Frahāt*), was van 37 tot 2&nbsp;v.C. die Arsakidiese koning van konings van die Partiese Ryk. Hy was die seun en opvolger van Orodes II en het die troon geërf ná die dood van sy broer prins Pakoros. 

Fraates IV het kort daarna al sy broers, en moontlik ook sy pa, laat vermoor. Sy optrede het die Armene geskok, veral die edelman Monaeses, wat na die Romeinse triumvir Marcus Antonius gevlug het, maar hy het kort daarna teruggekeer en met Fraates IV versoen geraak.

thumb|links|200px|’n Nabyskoot van die borsplaat op die standbeeld *Augustus van Prima Porta*. Dit wys ’n Parter wat die Aquila aan Augustus teruggee.
Omstreeks 34&nbsp;v.C. is Fraates se troon afgeneem deur Tiridates II, maar hy het vinnig sy troon teruggewen en sy heerskappy met die hulp van Skitiese nomades herstel. Tiridates het na Rome gevlug en een van Fraates se seuns met hom saamgeneem.

In onderhandelings in 20&nbsp;v.C. het Fraates die vrylating van sy seun bewerkstellig. In ruil daarvoor het die Romeine die verlore Aquila (veldteken) teruggekry wat die Parters in 53&nbsp;v.C. in die Slag van Carrhae gebuit het, sowel as enige oorlewende oorlogsgevangenes. Augustus het die terugkry van die veldteken beskou as ’n politieke oorwinning oor Partië; dié propaganda is gevier met die munt van nuwe geld, die bou van ’n nuwe tempel om die veldteken te huisves en selfs in beeldende kuns, soos die borsplaattoneel op sy standbeeld *Augustus van Prima Porta*.

Saam met die prins het Augustus ook aan Fraates IV ’n Italiaanse slawemeisie gegee wat later koningin Musa van Partië geword het. Sy het gou 'n gunsteling van Fraates geword. Om te verseker dat haar kind, Fraatakes, die troon sou erf, het Musa Fraates IV oorreed om sy ouer seuns as gyselaars aan Augustus te gee. 

Weer eens het Augustus dit as propaganda gebruik om die oorgawe van Partië aan Rome te verkondig. 

In 2&nbsp;v.C. het Musa vir Fraates&nbsp;IV laat vergiftig en haar en haar seun medeheersers van die ryk gemaak.

## Verwysings
## Bronne
* .
* 
* 
* Bivar, A.D.H. (1983). "The Political History of Iran Under the Arsacids". In Yarshater, Ehsan (red.). *The Cambridge History of Iran*, Volume 3(1): "The Seleucid, Parthian and Sasanian Periods". Cambridge: Cambridge University Press. pp. 21–99. .
* 

## Skakels
Syringodea pulchella

***Syringodea pulchella*** is 'n meerjarige blomplant en geofiet wat tot die genus *Syringodea* behoort. Die spesie is endemies aan die Oos-Kaap en kom in die Sneeuberge voor. Dit het 'n voorkomsgebied van kleiner as 50&nbsp;km², daar is slegs een populasie. Die plant het habitat afgestaan aan padkonstruksie, dit en oorbeweiding is potensiële bedreigings.

## Bronnelys 
* REDLIST Sanbi
* Plants of the World Online
* Pacificbulb society
Orodes II van Partië

**Orodes II** (ook gespel **Urud II**; (Parties: , *Wērōd/Urūd*), was van 54 tot 37&nbsp;v.C. die Arsakidiese koning van konings van die Partiese Ryk. Hy was die seun van Fraates III, vir wie hy en sy ouer broer, Mitridates IV, vermoor het.  Die broers het daarna in 'n dinastiese stryd betrokke geraak, wat Orodes gewen het. 

Intussen het die Romeinse Republiek ooswaarts probeer uitbrei, en dit het tot 'n rampspoedige uiteinde vir die Romeinse generaal Crassus gelei toe hy in 53&nbsp;v.C. in die Slag van Carrhae deur Orodes se generaal Surena verslaan is. Orodes self het die Koninkryk Armenië ingeval en koning Artavasdes II onderwerp. Die oorwinning by Carrhae het vir die Parters die gebiede oos van die Eufraat verseker. Orodes het egter daarna vir Surena, wie se sukses hom te gevaarlik gemaak het, laat vermoor. In 51&nbsp;v.C. is die koning se seun, prins Pakoros, deur Cassius verslaan. In 38&nbsp;v.C. is prins Pakoros deur Ventidius verslaan en vermoor. Orodes, wat erg geraak is deur die dood van sy gunstelingseun, het die troon aan 'n ander seun, Fraates IV, oorgegee en is kort daarna dood. 

## Verwysings
## Bronne
* Bivar, A.D.H. (1983). "The Political History of Iran Under the Arsacids". In Yarshater, Ehsan (red.). *The Cambridge History of Iran*, Volume 3(1): "The Seleucid, Parthian and Sasanian Periods". Cambridge: Cambridge University Press. pp. 21–99. .
* 
* 
* 

## Skakels
Gotarzes I van Partië

**Mitridates II** (Parties:  *Gōdarz*) was van 91 tot 87 of 80&nbsp;v.C. die Arsakidiese koning van die Partiese Ryk. Hy was die seun en opvolger van Mitridates II en is opgevolg deur sy seun Orodes I.

## Skakels
Afrocrocus unifolius

***Afrocrocus unifolius*** is 'n meerjarige blomplant en geofiet wat tot die genus *Afrocrocus* behoort. Die spesie is endemies aan die Wes-Kaap en kom by Sutherland, Calvinia en Worcester voor. Daar is net een spesie in die genus, dit is dus 'n Monotipiese takson.

## Bronnelys 
* REDLIST Sanbi
* Plants of the World Online
* Jstor
Fraates V van Partië

**Fraates V** (Parties:  *Frahāt*), ook bekend onder die verkleiningsvorm van sy naam, **Phraatakes**, was van 2&nbsp;v.C. tot 4&nbsp;n.C. die Arsakidiese koning van konings van die Partiese Ryk. Hy was die seun en opvolger van Fraates IV en Musa, wat saam met hom regeer het.

Onder Fraates V het 'n oorlog gedreig om uit te breek tussen die Partiese en Romeinse ryk oor beheer van Armenië en Mesopotamië. 

Hoewel Augustus sy aangenome seun, Gaius Caesar, gestuur het om Iran binne te val, het die twee kante in 1&nbsp;n.C. 'n vredesverdrag onderteken, waarvolgens Armenië as deel van die Romeinse sfeer beskou is en Fraates V as die regmatige Partiese koning. In 4&nbsp;n.C. het Fraates&nbsp;V en sy ma na Rome gevlug nadat die Partiese adel hulle verban het en Orodes&nbsp;III as koning gekroon het.

## Skakels
Syringodea saxatilis

***Syringodea saxatilis*** is 'n meerjarige blomplant en geofiet wat tot die genus *Syringodea* behoort en deel is van die renosterveld. Die spesie is endemies aan die Wes-Kaap en kom by Ladismith en die Anysberg voor. Dit het 'n voorkomsgebied van 300&nbsp;km². Die subpopulasie by Ladismith het minder as 50 plante terwyl die subpopulasie by die voorheuwels van die Anysberg glad nie bedreig word nie. Die subpopulasie by Ladismith word bedreig deur ontwikkeling.

## Bronnelys 
* REDLIST Sanbi
* Plants of the World Online
* Pacific Bulb Society
Musa van Partië

**Musa** (ook gespel **Mousa** en ook bekend as **Thea Musa**) was van 2&nbsp;v.C. tot 4&nbsp;n.C. 'n regerende koningin van die Partiese Ryk. Sy was oorspronklik 'n Italiaanse slawemeisie wat as geskenk gegee is aan Fraates IV. Sy het gou Fraates se gunsteling geword en het die lewe geskenk aan Phraates V, saam met wie sy regeer het nadat sy Fraates IV laat vermoor het. 

Sy en haar seun het egter nie lank regeer nie; hulle moes noodgedwonge na Rome vlug nadat hulle deur die Partiese adel van die troon af gesit is en hulle Orodes III as koning gekroon het.

Musa was die eerste vrou in die Irannese geskiedenis wat regeer het.

## Skakels
Thereianthus bracteolatus

***Thereianthus bracteolatus*** is 'n meerjarige blomplant en geofiet wat tot die genus *Thereianthus* behoort en deel van die fynbos is. Die spesie is endemies aan die Wes-Kaap. Dit kom in die Kaapse Skiereiland, ooswaarts oor die Hottentots-Hollandberge, Kogelberg tot by die kusberge by Bredasdorp voor. Die plant het van sy habitat verloor in die Kaapse Skiereiland maar die res is veilig in die Tafelberg Nasionale Park. Sommige subpopulasies tussen Kleinmond en Bredasdorp word bedreig deur indringerplante.

## Sinonieme 
Die spesie het twaalf sinonieme:
* *Beilia spicata var. triticea* (Thunb.) Kuntze
* *Beilia triticea* (Thunb.) Eckl.
* *Gladiolus bracteolatus* Lam.
* *Gladiolus punctatus* (Andrews) Roem. & Schult.
* *Gladiolus subulatus* Vahl
* *Gladiolus triticeus* Thunb.
* *Ixia punctata* Andrews
* *Micranthus triticeus* (Thunb.) Heynh.
* *Watsonia punctata* (Andrews) Ker Gawl.
* *Watsonia punctata var. triticea* (Thunb.) Baker
* *Watsonia subulata* Klatt
* *Watsonia triticea* (Thunb.) Spreng.

## Bronnelys 
* REDLIST Sanbi
* Plants of the World Online
Thereianthus bulbiferus

***Thereianthus bulbiferus*** is 'n meerjarige blomplant en geofiet wat tot die genus *Thereianthus* behoort en deel is van die fynbos en renosterveld. Die spesie is endemies aan die Wes-Kaap en kom van Piketberg tot by Gouda en die Paarl voor. Die plant het 70% van sy habitat afgestaan aan gewasverbouing, stedelike ontwikkeling en ongereëlde brande, die plant benodig vuur om te blom.

## Bronnelys 
* REDLIST Sanbi
* Plants of the World Online
Orodes III van Partië

**Orodes III** (ook gespel **Urud III**; Parties:  *Wērōd/Urūd*)) was van 4 tot 6&nbsp;n.C. 'n koning van die Partiese Ryk. Al was hy 'n Arsakidiese koning, is sy herkoms onseker. Hy is deur die adel grootgemaak vir die troon twee jaar ná die dood van die vorige medeheersers, Fraates V en Musa. 

Inligting oor Orodes III se kort bewind is onseker. Hy is vermoor ná 'n bewind van twee jaar en is deur Vonones I opgevolg.

## Verwysings
## Bronne
* 
* 
* 

## Skakels
Thereianthus

***Thereianthus***  (somerpypies) is 'n blomplant genus en geofiete wat hoort tot Iridaceae, die *irisfamilie*, en is die eerste keer in 1941 beskryf. Die genus is endemies aan die Wes-Kaap. Dit kom in die winterreënval streek voor, meestal in sandsteen grond en al elf die spesies is deel van die fynbos.

Die naam is afgelei van die Griekse woorde *thereios* wat pyp beteken en *anthos* wat blom beteken.
## Spesies 
* *Thereianthus bracteolatus* (Lam.) G.J.Lewis
* *Thereianthus bulbiferus* Goldblatt & J.C.Manning
* *Thereianthus elandsmontanus* Goldblatt & J.C.Manning
* *Thereianthus intermedius* J.C.Manning & Goldblatt
* *Thereianthus ixioides* G.J.Lewis
* *Thereianthus juncifolius* (Baker) G.J.Lewis
* *Thereianthus longicollis* (Schltr.) G.J.Lewis
* *Thereianthus minutus* (Klatt) G.J.Lewis
* *Thereianthus montanus* J.C.Manning & Goldblatt
* *Thereianthus racemosus* (Klatt) G.J.Lewis
* *Thereianthus spicatus* (L.) G.J.Lewis

## Verwysings
Thereianthus elandsmontanus

***Thereianthus elandsmontanus*** is 'n meerjarige blomplant en geofiet wat tot die genus *Thereianthus* behoort en deel van die fynbos en die renosterveld is. Die spesie is endemies aan die Wes-Kaap en kom by die voet van die Elandskloofberg, naby Hermon, voor. Daar is slegs een subpopulasie wat eers in 2011 ontdek is na 'n beheerde brand van fynbos tussen landerye. Daar is 'n moontlikheid dat ander subpopulasies bestaan. Die plant word bedreig deur 'n gebrek aan brand, indringerplante, afwesigheid van insekte wat die plant bevrug, kunsmis en insekdoders.
  
## Bronnelys 
* REDLIST Sanbi
* Plants of the World Online
Fraates I van Partië

**Fraates I** (Parties: , *Frahāt*) was van 176 tot 171&nbsp;v.C. die Arsakidiese koning van die Partiese Ryk. Hy het rondom 171 die Amardi verslaan en na Charax naby die Kaspiese Poort gedeporteer.

Hy is relatief jonk dood en het nie een van sy baie seuns nie, maar sy broer Mitridates I as sy opvolger aangewys. Hy het waarskynlyk geglo Partië het in daardie stadium 'n ferm leier nodig gehad.

Fraates I was die seun en opvolger van Priapatius.

## Verwysings 
## Skakels
Artabanus II van Partië

**Artabanus II** (ook gespel **Artabanos II** of **Ardawan II**; Parties: , *Ardawān*), in ouer tekste verkeerdelik "Artabanus III" genoem, was van 12 tot 38/41&nbsp;n.C. koning van konings van die Partiese Ryk, met 'n jaar onderbreking. 

Hy was die susterskind en opvolger van Vonones I, aangesien sy ma die dogter van die Partiese koning Fraates IV was. Sy pa was 'n prins en moontlik 'n afstammeling van 'n vroeëre koning, Mitridates II.

Voordat hy die Partiese troon bestyg het, was Artabanus koning van Atropatene. Van daar af het hy teen Vonones I geveg, omdat die Partiese adel teen Vorones was oor sy Romeinse opvoeding, en hom eindelik verslaan. Vonones het na die Koninkryk Armenië gevlug en dié land se koning geword. 

Nadat Artabanus twee keer probeer het om sy seun op die Armeense troon te plaas, was 'n oorlog teen die Romeine onafwendbaar, want hulle het dit as 'n bedreiging beskou. Hulle het Fraates IV se kleinseun, Tiridates III, gestuur om Artabanus se troon oor te neem en Romeinse gesag in die gebied te herstel. Artabanus II se volgelinge het hom verlaat en hy het na die ooste gevlug. 

Tiridates III kon nie beheer handhaaf nie, want die Parters het hom as 'n vasal van die Romeine beskou. Artabanus II het met 'n sterk leër Skitiërs van Hirkanië gekom en is weer deur die Parters aanvaar, terwyl Tiridates III na Sirië gevlug het. 

## Verwysings
## Bronne
*  
* 
* 

## Skakels
Vonones I van Partië

**Vonones I** (Grieks: ΟΝΩΝΗΣ, *Onōnēs* op sy muntstukke) was van 8 tot 12&nbsp;n.C. koning van die Partiese Ryk en daarna, van 12 tot 18&nbsp;n.C., die heerser van die Koninkryk Armenië. Hy was die oudste seun van Fraates IV en is in 10/9&nbsp;v.C. as gyselaar na Rome gestuur om te voorkom dat daar konflik is in die troonbestyging van Fraates se jongste seun, Fraatakes.

Vonones het koning geword nadat die Parters Augustus ná die dood van Orodes&nbsp;III omstreeks 6&nbsp;n.C. gevra het vir 'n nuwe koning uit die Huis van Arsakes. Augustus het Vonones vir hulle gestuur, maar dié kon homself nie as koning handhaaf nie; hy was opgevoed as 'n Romein en die Partiese adel het hom geminag. Artabanus&nbsp;II het hom van die Armeense troon probeer afsit om sy eie seun as koning aan te stel. Rome het 'n stokkie daarvoor gesteek omdat hulle gevoel het dit hou 'n bedreiging vir hulle in. Eindelik is Artaxias&nbsp;III as nuwe koning aangewys. Die Romeine het Vonones&nbsp;I na Sirië gestuur, waar hy aangehou is. Hy is later na Sisilië geskuif, waar hy omstreeks 19&nbsp;n.C. deur sy wagte vermoor is toe hy probeer ontsnap.

## Verwysings
## Bronne
* Tacitus, *Annals*, ii, 4, 58, 68.
* 

## Skakels
Spookasem

duimnael|Spookasem

**Spookasem** is 'n gespinde suiker mengsel wat soos katoen lyk. Dit bevat gewoonlik klein hoeveelhede geurmiddels of voedselkleursel.

Dit word gemaak deur suiker te verhit en vloeibaar te maak, dit sentrifugaal deur klein gaatjies te spin&mdash;waardeur die suiker vinnig afkoel en weer in fyn stringe stol. Dit word dikwels verkoop by sirkusse, karnavalle en feeste, waar dit in 'n plastieksakkie of op 'n stokkie of papierkegel bedien word.

## Verwysings 
## Bronne 
* *The Complete Confectioners, Pastry, Cook and Baker* by M. Sanderson (Philadelphia: Lippincott)
* "History of Cotton Candy" . Cotton Candy Express. N.p., n.d. Web. September 14, 2011.

## Eksterne skakels 
*
Thereianthus ixioides

***Thereianthus ixioides*** is 'n meerjarige blomplant en geofiet wat tot die genus *Thereianthus* behoort en deel is van die fynbos. Die spesie is endemies aan die Wes-Kaap en kom in die berge van Wellington tot Franschhoek voor. Dit het 'n voorkomsgebied van 313&nbsp;km² en het geen bedreigings nie.

## Bronnelys 
* REDLIST Sanbi
* Plants of the World Online
Spinproses (polimere)

: ''Hierdie artikel handel oor die vorming van vesels uit 'n vloeistof. Vir die vorming van gare uit vesel, sien Spin.''
Die **Spinproses** is 'n vervaardigingsproses om polimeer vesel te skep. Dit is 'n gespesialiseerde vorm van ekstrusie wat 'n spindop gebruik om verskeie deurlopende filamente te vorm.

## Verwysings
Lubosi Imwiko II-brug

Die **Lubosi Imwiko II-brug** is ‘n padbrug oor die Zambezirivier in Barotseland in Zambië.

Die brug is by 15° 12′ 53″ suid en 22° 55′ 34″ oos op die pad van Mongu via Lealui noordwes na Kalabo. Dit is die grootste van die 26 brûe  (Barotse Vloedvlaktelaagwaterbrug) oor die Barotse-vloedvlakte wat in die reëntyd meesal oorspoel.  Dit dra die naam van die Litunga (die koning) van Barotseland, die westelike provinsie van Zambië.

Die konstruksie is 10m breed en net meer as ‘n kilometer lang. Weerskante van die rybane is smal voetpaadjies. Die bouwerk is tussen 2011 en 2016 uitgevoer deur die Chinese firma AVIC International.

## Lees ook
*Kruisings oor die Zambezirivier

## Bibliografie
*vymaps.com
Aleksandar Vučić

**Aleksandar Vučić** (Serwies: Александар Вучић; 5 Maart 1970) is 'n Serwiese politikus Hy is sedert 31 Mei 2017 president van Serwië.

## Verwysings 
## Eksterne skakels 
* 
* Aleksandar Vučić - Istinomer
* Порекло Александра Вучића
Thereianthus spicatus

Die **blouvleipypie** (*Thereianthus spicatus*) is 'n meerjarige blomplant en geofiet wat tot die genus *Thereianthus* behoort en deel is van die fynbos. Die spesie is endemies aan die Wes-Kaap en kom van die Piketberg en die Groot Winterhoekberge tot by die Palmietriviermonding en die Riviersonderendberge voor. Dit groei vanaf seevlak tot op hoogtes van 1000&nbsp;m.

## Galery 

Thereianthus spicatus 1DS-II 1-C4878.jpg
Thereianthus spicatus 1DS-II 1-C4881.jpg
Thereianthus spicatus 1DS-II 1-C4883.jpg
Thereianthus spicatus 1DS-II 1-C4886.jpg
Thereianthus spicatus 1DS-II 1-C4891.jpg

## Bronnelys 
* REDLIST Sanbi
* Plants of the World Online
Ruhan du Toit

**Ruhan du Toit** is 'n Suid-Afrikaanse sanger. Hy is al sedert 1993 in die musiekbedryf en sing in ses tale, hoofsaaklik Afrikaans en Engels.

Op tienjarige ouderdom het Du Toit sy eerste soloalbum, *Die Hemel Is* (1994) uitgereik. Dit is gevolg met: *Mensekind* (1995), *I believe* (1997) en *Sal ek jou kom haal* (2008). Hy het ook twee duetalbums, *Sound of Silence* (2000) en *Langpad* (2006), saam met sy broer, Jeanré, opgeneem. 

Du Toit het in 2012 by die musiekgroep Touch of Class aangesluit en het 'n paar jaar saam met die kitaarspeler Deon van der Merwe opgetree. Die Engelse liedjie *The Sound of Silence* van Simon & Garfunkel, as deel van dié groep, was een van sy groot treffers. In 2019 het hy besluit om weer op 'n sololoopbaan te fokus.

## Diskografie 
### Soloalbums 
* *Die Hemel Is* (1994)
* *Mensekind* (1995)
* *I believe* (1997)
* *Sal ek jou kom haal* (2008)
* *Monumentaal* (2021)
* *Ruhan du Toit* (2023)

### Duetalbums 
* *Sound of Silence* (2000)
* *Langpad* (2006)
* *Honderd Duisend Perde* (2015)
* *11 x Salute the Legends Albums* (2014 - 2017)
* *Magic* (2017)
* *More Magic* (2018)

## Verwysings 
## Eksterne skakels 
* Amptelike webtuiste
* Biografie (geargiveer deur die Wayback Machine)
Xenoscapa

***Xenoscapa*** is 'n kruidagtige plant genus en geofiete wat hoort tot Iridaceae, die *irisfamilie*. Die genus bestaan uit drie spesies en is na verwant aan die genus *Freesia*. 

Die naam is afgelei van die Griekse woorde *xenos* wat vreemd beteken en *scapa* wat blomsteel beteken.

## Spesies 
Daar is drie spesies in die genus:
* *Xenoscapa fistulosa* (Spreng. ex Klatt) Goldblatt & J.C.Manning
* *Xenoscapa grandiflora* Goldblatt & J.C.Manning
* *Xenoscapa uliginosa* Goldblatt & J.C.Manning

## Verwysings
Sioma-brug

Die **Sioma-brug** is ‘n padbrug oor die Zambezirivier in Zambië.

Die brug is by 16° 40′ 19″ suid en 23° 37′ 38″ oos, 16km suidoos van die dorp Sioma en 125km van die grens met Namibië. Die is egter nie op die ou M10-hoofpad (tussen Livingstone, verby Sesheke, Sioma, Sitoti en Senanga na Mongu) nie, maar is die begin van  ‘n nuwe trajek aan die oostekant van die rivier. Maar dit is naby die Sioma- en Ngonye-watervalle, die Sioma Ngwezi Nasionale Park en die Ngwezi Pools Nasionale Park.

Die brug is 252m lank, 10½m breed met ‘n voetpad met ‘n breedte van 1½m elk aan beide kante. ‘n Chinese firma het dit gebou en is op 21 April 2016 ingewy en het die pont by Sioma-Sikuka vervang.

## Lees ook
*Kruisings oor die Zambezirivier
Xenoscapa grandiflora

***Xenoscapa grandiflora*** is 'n meerjarige blomplant en geofiet wat tot die genus *Xenoscapa* behoort. Die spesie is endemies aan Namibië en kom op die Hohenzollernpiek op die suidelike kant van die Hunsberge voor.

## Bronnelys 
* Plants of the World Online
* The Eis
Touch of Class

**Touch of Class** is 'n Suid-Afrikaanse musiekgroep wat tans uit Deon van der Merwe en Gary Forwood ie groep is deur Van der Merwe en Ronell Erasmus gestig. Hulle loopbaan het in 1989 begin toe hulle aanvanklik die begeleidingsorkes was vir sangers soos Anneli van Rooyen, Manuel Escorcio en André Schwartz. Hulle eerste album was *Ek en my meisie*, wat in 1992 goue status en in 1994 platinumstatus behaal het. Nog albums wat goud behaal het, was onder meer *Bamboesbos*, *Stamp daai bene* en *Moenie worrie nie*. 

Ruhan du Toit het in 2012 by die groep aangesluit nadat Erasmus besluit het om op 'n sololoopbaan te fokus. Intussen het hy ook besluit om 'n sololoopbaan te volg en Dixon het in 2019 sy pek ingeneem.

## Verwysings 
## Eksterne skakels
* Amptelike webtuiste
Xenoscapa uliginosa

***Xenoscapa uliginosa*** is 'n meerjarige blomplant en geofiet wat tot die genus *Xenoscapa* behoort en is deel van die fynbos. Die spesie is endemies aan die Noord-Kaap en kom op die Kamiesberg in Namakwaland voor. Die plant het nie bedreigings nie en word as seldsaam beskou.

## Bronnelys 
* REDLIST Sanbi
* Plants of the World Online
Karl Haushofer

duimnael|Karl Haushofer
**Karl Ernst Haushofer** (27 Augustus 1869 – 10 Maart 1946) was 'n Duitse generaal, professor, geograaf en politikus. Deur sy student Rudolf Hess het Haushofer se idees bekend as geopolitiek die ontwikkeling van die ekspansionistiese strategieë van Adolf Hitler beïnvloed, hoewel Haushofer die direkte invloed op Nazi -Duitsland ontken het. Onder die Neurenberg-wette is Haushofer se vrou en kinders as *Mischlinge* gekategoriseer. Sy seun, Albrecht, het met behulp van Hess 'n “Verklaring van Duitse bloed” bekom.

## Lewe en loopbaan
Haushofer behoort aan 'n familie van kunstenaars en geleerdes. Hy is in München gebore. Sy pa is Max Haushofer, 'n bekende professor in ekonomie, politikus en skrywer van akademiese en literêre werke, en sy ma Adele Haushofer (née Fraas). Na sy gradeplegtigheid aan die München Gimnasium (hoërskool), in 1887, betree Haushofer die 1ste veldartillerieregiment "Prinzregent Luitpold" van die Beierse leër en voltooi opleiding by die Artillerie-akademie en oorlogakademie (Koninkryk van Beiere). In 1896 trou hy met Martha Mayer-Doss (1877–1946) wie se vader Joods was. Hulle het twee seuns gehad, Albrecht Haushofer en Heinz Haushofer (1906–1988). In 1903 aanvaar hy 'n onderwyspos by die Beierse Oorlogsakademie.

In November 1908 word Haushofer beveel om na Tokio te gaan as 'n militêre attaché om die keiserlike Japanse leër te bestudeer en as 'n militêre adviseur in artillerie-instrukteur. Hy reis saam met sy vrou via Indië en Suidoos-Asië en arriveer in Februarie 1909. Hy word deur keiser Meiji ontvang en maak kennis met baie belangrike mense in die politiek en die weermag. In die herfs van 1909 reis hy saam met sy vrou 'n maand lank na Korea en Mantsjoerye ter wille van 'n spoorwegkonstruksie. In Junie 1910 keer hulle via Rusland terug na Duitsland en arriveer 'n maand later. Kort nadat hy na Beiere teruggekeer het, het hy egter aan 'n ernstige longsiekte begin ly en drie jaar verlof van die weermag gekry. maar het gesê dat die geskiedenis moet oordeel hoe ver hy bewustelik tot die Nazi-leer bygedra het, namate meer dokumentasie beskikbaar is. Zweig het aan hom die konsep *Lebensraum* toegeskryf, gebruik in 'n sielkundige sin oor die relatiewe energie van 'n land.

Na die totstandkoming van die Duitse Nazi-regering het Haushofer op vriendskaplike voet gebly met Hess, wat Haushofer se vrou beskerm het teen die rassewette van die Nazi's,

## Verwysings
Chinyingi-brug

duimnael|regs|300px
Die **Chinyingi-brug** is ‘n hangbrug slegs vir voetgangers oor die Zambezirivier  in ‘n afgeleë deel in die noorde van Zambië.

Die brug is by 13° 21′ 11″ suid, 23° 0′ 44″ oos, 30km noordnoordwes van die dorp Zambezi en effens meer suid van die grens met Angola. Dit is die naaste brug aan die oorsprong van die rivier. Chinyingi, die dorpie en die sendingstasie, is op die westelike oewer. Langs die brug is ‘n klein pont net-net geskik vir ‘n motorvoertuig.

Na ‘n ongeluk met ‘n boot waarin ‘n pasiënt  van die sendinghospitaal omgekom het, het Crispin Valeri, ‘n priester van die Kapusyner-orde van die Franciskane in die Rooms-Katolieke Kerk, in 1977 die inisiatief geneem om die voetbrug te bou. Met die hulp van ongeskoolde arbeiders het Crispin die brug met ‘n lengte van 300m uit staalpype en ander oorskietmateriaal van die nabysynde kopermyne opgerig. Ongeveer 500 mense gebruik daagliks die brug op pad na hul skole en op soek na mediese dienste.

## Lees ook
*Kruisings oor die Zambezirivier
Sony

**Sony Group Corporation** (Japannees: ソニーグループ株式会社) is 'n Japannese konglomeraat. Die wêreldwye teenwoordigheid van die groep is hoofsaaklik aktief as 'n vervaardiger van verbruikerselektronika en is 'n belangrike mediaspeler as 'n wêreldwye mediakonglomeraat. Verder vervaardig Sony rekenaarspeletjies en spelkonsoles (Sony Interactive Entertainment) en bied finansiële dienste aan Japannese verbruikers. Die groep se hoofkwartier is in Tokio, Japan, en het ook divisiehoofkantore in Berlyn (Europa), New York en Culver City (beide in Noord-Amerika).

Sony het begin as 'n elektroniese onderneming met slegs 20 werknemers, en gegroei tot 'n wêreldwye verteenwoordigde groep met meer as 146,300 werknemers. Dit is  in 1947 gestig en besit maatskappye met 'n langer geskiedenis as die onderneming self, insluitend die oudste platemaatskappy ter wêreld (Columbia Records, waarvan die geskiedenis dateer uit 1888) en Metro-Goldwyn-Mayer (gestig in 1924). Sony is die tweede grootste vervaardiger van verbruikerselektronika ter wêreld, na die Japannese Matsushita Electric (veral bekend onder die handelsnaam Panasonic) en voor die Nederlandse Philips.

## Mediakonglomeraat 
Sony word deesdae ook beskryf as 'n mediakonglomeraat, wat verwys na die groot aantal film-, televisie- en musiekondernemings wat dit besit. Alhoewel die onderneming as elektroniese vervaardiger begin het, het dit sedert die 1980's verder uitgebrei met verbruikerselektronika, aanvanklik deur groot verkrygings, waaronder die verkryging van CBS Records, Columbia Pictures, Metro-Goldwyn-Mayer, Screen Gems en die MGM Studios (vandag *Sony Pictures Studios*). As gevolg van hierdie ontwikkelinge het Sony een van die grootste spelers op die gebied van musiek, rolprent- en televisieproduksie geword.

## Produkte 
Bekende Sony-produkte en -tegnologieë sluit in:

* AIBO (troeteldierrobotte)
* Alpha (digitale SLR's vir stokperdjies en professionele persone)
* Betacam (videobande vir professionele persone)
* Betamax (videobande vir verbruikers; gestaak in 2016)
* Blu-ray (optiese skywe; ontwikkel met Philips)
* BRAVIA (LCD/OLED TV's)
* Cell (mikroverwerkers; ontwikkel met Toshiba en IBM)
* Laserskyf (CD) (optiese skywe; ontwikkel met Philips)
* Cyber-shot (digitale kamera's vir verbruikers)
* DAT (kassette; gestaak in 2005)
* Discman (draagbare CD-spelers; gestaak in 2000)
* Diskette (3½ duim; gestaak in 2011)
* DVD (optiese skywe; ontwikkel met Philips, Toshiba en Panasonic)
* Handycam (kamera)
* Memory Stick (geheuekaarte)
* Minidisc (magneto-optiese skywe; gestaak in 2013)
* MiniDV (kasset)
* PlayStation (spelkonsole en draagbare spelkonsole)
* S/PDIF (digitale klank; ontwikkel met Philips)
* SDDS (bioskoopklankstelsel)
* Trinitron (televisietoestelle met fotobuise; gestaak in 2008)
* UMD (optiese skywe)
* VAIO (persoonlike rekenaars; verkoop in 2014)
* Video8 / Hi8 / Digital8 (videobande)
* Walkman (draagbare klank-/videospelers)
* XDCAM (digitale opnemers vir professionele persone)
* Xperia (slimfone en tablette)

## Verwysings 
## Eksterne skakels 
* Amptelike webtuiste van Sony
Pauridia

***Pauridia*** is 'n kruidagtige plant genus en geofiete wat hoort tot Hypoxidaceae, die *sterretjie-familie*. Die genus bestaan uit 35 spesies. Die genus is inheems aan Suid-Afrika, Lesotho en suidwes Australië. Dit het ook genaturaliseer geraak in Nieu-Seeland. Die Suid-Afrikaanse spesies was voorheen geklassifiseer as *Spiloxene* maar is nou oorgedra na *Pauridia*. In Suidelike Afrika kom die meeste van die spesies in winter reënval gebiede voor. Van die 35 spesies is twintig deel van die fynbos.

## Spesies 
Daar is 35 spesies:

**Pauridia acida* (Nel) Snijman & Kocyan
**Pauridia aemulans* (Nel) Snijman & Kocyan
**Pauridia affinis* (Schult. & Schult.f.) Snijman & Kocyan
**Pauridia alba* (Thunb.) Snijman & Kocyan
**Pauridia alticola* Snijman & Kocyan
**Pauridia aquatica* (L.f.) Snijman & Kocyan
**Pauridia breviscapa* Snijman
**Pauridia canaliculata* (Garside) Snijman & Kocyan
**Pauridia capensis* (L.) Snijman & Kocyan
**Pauridia curculigoides* (Bolus) Snijman & Kocyan
**Pauridia etesionamibensis* (U.Müll.-Doblies, Mark.Ackermann, Weigend & D.Müll.-Doblies) Snijman & Kocyan
**Pauridia flaccida* (Nel) Snijman & Kocyan
**Pauridia gardneri* (R.J.F.Hend.) Snijman & Kocyan
**Pauridia glabella* (R.Br.) Snijman & Kocyan
**Pauridia gracilipes* (Schltr.) Snijman & Kocyan
**Pauridia linearis* (Andrews) Snijman & Kocyan
**Pauridia longituba* M.F.Thomps.
**Pauridia maryae* Snijman
**Pauridia maximiliani* (Schltr.) Snijman & Kocyan
**Pauridia minuta* (L.f.) T.Durand & Schinz
**Pauridia monophylla* (Schltr. ex Baker) Snijman & Kocyan
**Pauridia monticola* Snijman
**Pauridia nana* (Snijman) Snijman & Kocyan
**Pauridia occidentalis* (Benth.) Snijman & Kocyan
**Pauridia ovata* (L.f.) Snijman & Kocyan
**Pauridia pudica* Snijman
**Pauridia pusilla* (Snijman) Snijman & Kocyan
**Pauridia pygmaea* Snijman & Kocyan
**Pauridia salina* (M.Lyons & Keighery) Snijman & Kocyan
**Pauridia scullyi* (Baker) Snijman & Kocyan
**Pauridia serrata* (Thunb.) Snijman & Kocyan
**Pauridia trifurcillata* (Nel) Snijman & Kocyan
**Pauridia umbraticola* (Schltr.) Snijman & Kocyan
**Pauridia vaginata* (Schltdl.) Snijman & Kocyan
**Pauridia verna* (Hilliard & B.L.Burtt) Snijman & Kocyan

## Verwysings
Priapatius van Partië

**Priapatius** (Parties: , *Friyapāt*) was van 191 tot 176&nbsp;v.C. die Arsakidiese koning van die Partiese Ryk. Hy was die neef en opvolger van Arsakes&nbsp;II. Soos met baie van die Arsakidiese konings is min oor sy bewind bekend. Volgens sy muntstukke het hy daarin geslaag om van die invloed van die Seleukidiese Ryk ontslae te raak. 

Hy is deur sy seun Fraates&nbsp;I opgevolg.

## Skakels
Dinastie

'n **Dinastie** is 'n reeks heersers van dieselfde familie, gewoonlik in die verband van 'n feodale of monargistiese stelsel, maar dit kom ook soms in 'n republiek voor. Alternatiewe terme vir dinastie is onder meer "**huis**", "**familie**" en "**clan**". 

Die langs bestaande dinastie in die wêreld is die keiserlike huis van Japan, andersins bekend as die Yamato-dinastie, wat van 660&nbsp;v.C. regeer het en sedert 781&nbsp;v.C. in rekords verskyn.

## Skakels
Pauridia affinis

***Pauridia affinis*** is 'n meerjarige blomplant en geofiet wat tot die genus *Pauridia* behoort en is deel van die fynbos. Die spesie is endemies aan die Noord-Kaap en die Wes-Kaap. Die plant word tot 10 cm hoog en blom (een of twee geel blomme) van Junie tot Augustus. Dit groei in moerasagtige vlaktes.

## Bronne 
* REDLIST Sanbi
* Plants of the World Online
* John Manning. 2018. Field Guide to Fynbos, Struik Nature, 2018
Pauridia alticola

***Pauridia alticola*** is 'n meerjarige blomplant en geofiet wat tot die genus *Pauridia* behoort en is deel van die fynbos en Sukkulente Karoo. Die spesie is endemies aan die Noord-Kaap en die Wes-Kaap en het 'n voorkomsgebied van 14 824&nbsp;km². Dit kom vanaf die Hantamberg naby Calvinia, suidwaarts oor die Roggeveldeskarp tot by die Swartruggensberge en die Koue Bokkeveld naby Ceres voor.

Die plant het baie van sy habitat afgestaan aan gewasverbouing rondom Ceres en in die Koue Bokkeveld.

## Bronne 
* REDLIST Sanbi
* Plants of the World Online
Pauridia breviscapa

***Pauridia breviscapa*** is 'n meerjarige blomplant en geofiet wat tot die genus *Pauridia* behoort en deel van die fynbos en Sukkulente Karoo is. Die spesie is endemies aan die Noord- en Wes-Kaap. Dit kom in die Tankwa-Karoo, Roggeveldeskarp en van die Kleinroggeveldberge tot by Matjiesfontein voor. Die plant word as seldsaam beskou.

## Bronnelys 
* REDLIST Sanbi
* Plants of the World Online
Pauridia canaliculata

Die **geelpoublom** (*Pauridia canaliculata*) is 'n meerjarige blomplant en geofiet wat tot die genus *Pauridia* behoort en is deel van die fynbos en Saldanha-strandveld. Die spesie is endemies aan die Wes-Kaap en kom van Kaapstad tot by Darling voor. Die plant het 'n voorkomsgebied van 70 km² en word bedreig deur indringerplante en onwettige versameling van blomme deur handelaars.

## Galery 

Pauridia canaliculata 1DS-II 2-1701.jpg
Pauridia canaliculata 1DS-II 2-1702.jpg
Pauridia canaliculata 1DS-II 2-1703.jpg
Pauridia canaliculata 1DS-II 3-4974.jpg
Pauridia canaliculata 1DS-II 3-4976.jpg

## Bronne 
* REDLIST Sanbi
* Plants of the World Online
Pauridia capensis

***Pauridia capensis*** is 'n meerjarige blomplant en geofiet wat tot die genus *Pauridia* behoort. Die spesie is endemies aan die Noord-Kaap, Oos-Kaap en die Wes-Kaap.

## Sinonieme 
* *Amaryllis capensis* L.
* *Fabricia stellata* Thunb.
* *Hypoxis caerulescens* Redouté
* *Hypoxis capensis* (L.) Geerinck
* *Hypoxis capensis* (L.) Vines & Druce
* *Hypoxis elata* Schult. & Schult.f.
* *Hypoxis elegans* (Pers.) Poir.
* *Hypoxis gawleri* Baker
* *Hypoxis pavonina* Salisb.
* *Hypoxis stellata* (Thunb.) L.f.
* *Hypoxis stellata var. albiflora* Baker
* *Hypoxis stellata var. elegans* Pers.
* *Hypoxis stellata var. gawleri* (Baker) Baker
* *Hypoxis tabularis* Eckl.
* *Hypoxis tridentata* Redouté
* *Ianthe stellata* (Thunb.) F.N.Williams
* *Spiloxene capensis* (L.) Garside
* *Spiloxene pavonina* Salisb.
* *Spiloxene stellata* (Thunb.) Salisb.

## Galery 

Pauridia capensis 50D 1252.jpg
Pauridia Cape2.jpg
Spiloxene capensis white form (1).jpg
Spiloxene capensis yellow form - HYPOXIDACEAE.JPG
Pauridia capensis 1DS-II 3-6558.jpg
Pauridia capensis 1DS-II 3-8509.jpg

## Bronnelys 
* REDLIST Sanbi
* Plants of the World Online
Endemies (epidemiologie)

In epidemiologie word gesê dat 'n infeksie **endemies** is (van Grieks ἐν *en* "in, within" en δῆμος *demos* "mense") in 'n bevolking wanneer die infeksie voortdurend op 'n basislyn in 'n geografiese gebied gehandhaaf word sonder eksterne insette. Waterpokkies is byvoorbeeld endemies (bestendige toestand) in die Verenigde Koninkryk, maar malaria is nie. Daar word elke jaar 'n paar gevalle van malaria in die Verenigde Koninkryk aangemeld, maar dit lei nie tot volgehoue oordrag in die bevolking nie, omdat daar nie 'n geskikte vektor is nie (muskiete van die genus *Anopheles*). Alhoewel dit 'n gegewe is dat vigs in sommige lande "endemies" is, is dit 'n gebruik van die woord in sy etimologiese, eerder as epidemiologiese of ekologiese vorm.

Vir 'n infeksie wat afhanklik is van die oordrag van een persoon na 'n volgende, moet dit endemies wees, maar elke persoon wat met die siekte besmet raak, moet dit as 'n reël aan 'n ander persoon oordra. As 'n volkome vatbare populasie aanvaar word, beteken dit dat die basiese voortplantingsgetal (R0) van die infeksie een moet wees. In 'n bevolking met 'n paar individue wat immuun is, moet die basiese reproduksiegetal vermenigvuldig met die verhouding van vatbare individue in die populasie (*S*) een wees. Dit neem die waarskynlikheid in ag dat elke individu aan wie die siekte oorgedra kan word, vatbaar is, wat die immuunsektor van die bevolking effektief verdiskonteer. Dus, om 'n siekte in 'n **endemiese bestendige toestand te** hê, is dit:

: R_0 \times S = 1

Op hierdie manier sterf die infeksie nie uit nie en neem die aantal besmette mense nie eksponensieel toe nie, maar word gesê dat die infeksie in 'n endemiese bestendige toestand is. 'n Infeksie wat as 'n epidemie begin, sal uiteindelik óf uitsterf (met die moontlikheid dat dit op 'n teoreties voorspelbare sikliese manier kan herleef) óf die endemiese bestendige toestand bereik, afhangende van 'n aantal faktore, waaronder die virulensie van die siekte en die manier waarop dit oorgedra word.

## Verwysings
Epidemiologie

**Epidemiologie** is die studie en analise van die verspreiding (wie, waar en wanneer), patrone en oorsake van gesondheids- en siektetoestande in gedefinieerde bevolkingsgroepe.

Dit is 'n hoeksteen van openbare gesondheid en vorm beleidsbesluite en bewysgebaseerde praktyk deur die identifisering van risikofaktore vir siektes en teikens vir voorkomende gesondheidsorg. Epidemioloë help met studieontwerp, versameling en statistiese ontleding van data, wysiging van interpretasie en verspreiding van resultate (insluitend ewekniebeoordeling en af en toe sistematiese oorsig). Epidemiologie was behulpsaam om die werkswyse (of metodologie) te ontwikkel wat gebruik word in kliniese navorsing, openbare gesondheidstudies en, in mindere mate, basiese navorsing in die biologiese wetenskappe.

Die belangrikste areas van epidemiologiese studie sluit in oorsaak van siektes, oordraging, uitbraakondersoek, siektebewaking, omgewingsepidemiologie, forensiese epidemiologie, beroepsepidemiologie, sifting, biomonitering en vergelykings van behandelingseffekte soos in kliniese toetse. Epidemioloë maak staat op ander wetenskaplike dissiplines soos biologie om siekteprosesse beter te verstaan, statistieke om die data doeltreffend te gebruik en gepaste gevolgtrekkings te maak, sosiale wetenskappe om nabye en distale oorsake beter te verstaan, en ontwerp vir blootstellingbepaling.

Die onderskeid tussen 'epidemie' en 'endemies' is eerste deur Hippokrates getref, om te onderskei tussen siektes wat 'n populasie (epidemie) 'besoek' en die wat binne 'n populasie (endemies) is. Dit lyk asof die term "epidemiologie" die eerste keer gebruik is om die studie van epidemies in 1802 deur die Spaanse dokter Villalba in *Epidemiología Española te beskryf*. Epidemioloë bestudeer ook die interaksie van siektes in 'n bevolking, 'n toestand wat bekend staan as 'n sindemie.

Die term epidemiologie word nou wyd toegepas om die beskrywing en oorsaak van nie net epidemie, aansteeklike siektes nie, maar ook siekte in die algemeen, insluitend verwante toestande, te dek. Enkele voorbeelde van onderwerpe wat deur epidemiologie ondersoek is, sluit in hoë bloeddruk, geestesongesteldheid en vetsug. Daarom is hierdie epidemiologie gebaseer op hoe die patroon van die siekte veranderinge in die funksionering van mense veroorsaak.

## Verwysings
Pauridia glabella

***Pauridia glabella*** is 'n meerjarige blomplant en geofiet wat tot die genus *Pauridia* behoort. Die spesie is endemies aan Australië en kom in Nieu-Suid-Wallis, Suid-Australië, Tasmanië, Victoria en Wes-Australië voor.

Die plant het twee subspesies:
* *Pauridia glabella var. glabella*
* *Pauridia glabella var. leptantha* (Benth.) Snijman & Kocyan

## Bron 
* Plants of the World Online